text: 32-årig bilist endte i have
  13 marts 2012 kl. 08.15
  En 32-årig mand fra Vejle var natten til tirsdag impliceret i et solouheld på Koldingvej ved Tiufkær mellem Kolding og Vejle, skriver Radio VLR.
  Han mistede herredømmet over sin bil, hvorefter køretøjet rullede rundt på taget og endte i en have. Han blev kørt på sygehuset til tjek, men er dog ikke kommet alvorligt til skade, oplyser Sydøstjyllands Politi.
  Politiet har ingen forklaring på, hvorfor den 32-årige mand mistede grebet om bilen.
  